
1. วิสัยทัศน์  พันธกิจ   อัตลักษณ์ และเอกลักษณ์ของสถานศึกษา
วิสัยทัศน์ (VISION) 
ภายในปีการศึกษา   2564  โรงเรียนขุนทะเลวิทยาคมจะดำเนินการจัดการศึกษาตามแนวทางการปฏิรูปการศึกษา  และหลักปรัชญาเศรษฐกิจพอเพียง   รู้จักการจัดการสิ่งแวดล้อม  สืบสานวัฒนธรรมและ ภูมิปัญญาท้องถิ่น  พัฒนาคุณภาพนักเรียนเป็นคนดี  คนเก่ง  มีความสุข  ก้าวทันการเปลี่ยนแปลงทางสังคมและเทคโนโลยี  มุ่งสู่สังคมโลก 
พันธกิจ 
พันธกิจที่ 1
ส่งเสริม  สนับสนุน  ให้มีการปฏิรูปการเรียนรู้  และมีการประกันคุณภาพการศึกษาเพื่อให้นักเรียนพัฒนาสู่ความมีคุณภาพตามศักยภาพ

พันธกิจที่ 2
กำกับติดตามและประเมินผลการจัดการเรียนการสอนอย่างมีประสิทธิภาพ
พันธกิจที่ 3
ส่งเสริมและสนับสนุนในการพัฒนาครูให้มีความรู้  ความสามารถ  มีอุดมการณ์และมีขวัญและกำลังใจ  ในการปฏิบัติงานตามนโยบายการปฏิรูปการศึกษา
พันธกิจที่ 4
ประสานความร่วมมือกับทุกหน่วยงานและชุมชนในการอนุรักษ์ศิลปวัฒนธรรมภูมิปัญญาท้องถิ่น  และสิ่งแวดล้อมอย่างต่อเนื่องและจริงจัง  
พันธกิจที่ 5
สร้างโอกาส  ส่งเสริมความเสมอภาค โดยการจัดการศึกษาทางเลือกสำหรับผู้เรียน
อัตลักษณ์ของสถานศึกษา 
มรรยาทดี มีน้ำใจ
เอกลักษณ์ของสถานศึกษา 
สร้างโอกาสทางการศึกษาโดยเน้นความรู้คู่คุณธรรม

เป้าประสงค์
1. ผู้เรียนทุกคนมีคุณภาพตามมาตรฐานการศึกษาขั้นพื้นฐานและมาตรฐานสากล
2. ผู้เรียนมีคุณธรรมจริยธรรม คุณลักษณะอันพึงประสงค์ และค่านิยมพื้นฐาน
3. ครูและบุคลากรทางการศึกษา ได้รับการพัฒนาตามมาตรฐานวิชาชีพอย่างต่อเนื่อง
4. สถานศึกษามีการบริหาร จัดการศึกษามุ่งสู่ความเป็นเลิศ
5. สถานศึกษามีเทคโนโลยี และนวัตกรรมทางการศึกษาที่มีประสิทธิภาพ โดยอาศัยหลักการมีส่วนร่วม
2. กลยุทธ์การพัฒนาคุณภาพการจัดการศึกษาของสถานศึกษา

กลยุทธ์ที่ 1  พัฒนาคุณภาพผู้เรียนตามหลักสูตรการศึกษาขั้นพื้นฐานและตามมาตรฐานสากล เพื่อสู่ความเป็นเลิศ
กลยุทธ์ที่ 2  ปลูกฝังคุณธรรมจริยธรรม จิตสาธารณะ ความสำนึกในความเป็นชาติไทย  รักชาติ ศาสนา พระมหากษัตริย์ ตามแนวทางระบอบประชาธิปไตย และวิถีชีวิตตามหลัก ปรัชญาเศรษฐกิจพอเพียง
กลยุทธ์ที่ 3  พัฒนาครูและบุคลากรทางการศึกษาทั้งระบบ ให้สามารถจัดการเรียนการสอนได้อย่างมีคุณภาพและสนับสนุนส่งเสริมด้านวิทยฐานะให้สูงขึ้น
กลยุทธ์ที่ 4  พัฒนาระบบการบริหารสถานศึกษาให้มีคุณภาพ ตามมาตรฐานการศึกษาและแนวทางการปฏิรูปการศึกษา
กลยุทธ์ที่ 5  สร้างโอกาสให้ผู้เรียนได้รับการศึกษาอย่างทั่วถึง ครอบคลุม อย่างมีคุณภาพและได้รับการพัฒนาอย่างเต็มศักยภาพ
3. จุดเน้นการดำเนินงาน
ด้านผู้เรียน

1. ส่งเสริมให้นักเรียนมีนิสัยรักการอ่านและพัฒนาตนเองโดยการศึกษาหาความรู้จากแหล่งเรียนรู้ทั้งภายในและภายนอกโรงเรียน
2. พัฒนาการจัดกิจกรรมเพื่อฝึกการมีระเบียบวินัยในตนเองและเพื่อส่วนรวมของนักเรียนมากขึ้นเพื่อส่งผลให้เกิดพฤติกรรมอย่างยั่งยืน
3. บูรณาการกิจกรรมที่ฝึกให้นักเรียนรู้จักการคิดวิเคราะห์ คิดสังเคราะห์ มีความคิดสร้างสรรค์ สู่ทุกกลุ่มสาระการเรียนรู้
4. จัดกิจกรรมเพื่อสอดแทรกในเรื่องด้านศิลปะ ดนตรี โดยให้นักเรียนมีส่วนร่วมทุกโครงการ และพัฒนาการฝึกทักษะการละเล่นทุกรูปแบบอย่างต่อเนื่อง
5. จัดให้นักเรียนมีส่วนร่วมในการวางแผนแสดงความคิดเห็นในการจัดกิจกรรม  ต่าง ๆ และสร้างทีมงานอย่างเป็นรูปธรรม
6. ส่งเสริมกิจกรรมสร้างจิตสำนึกให้มีจิตสาธารณะเกิดกับนักเรียนอย่างยั่งยืน
ด้านครูผู้สอน
1. ครูต้องสร้างกิจกรรมการเรียนการสอนที่ผู้เรียนเป็นสำคัญโดยเน้นการสอนแบบโครงงานการสอนแบบบูรณาการในทุกกลุ่มสาระการเรียนรู้และทุกชั้นเรียน
2. ครูจัดกิจกรรมการเรียนการสอนที่มุ่งให้นักเรียนเกิดทักษะกระบวนการคิดวิเคราะห์ คิดสังเคราะห์และการประเมินค่า เพื่อให้ผู้เรียนสามารถตัดสินใจในการแก้ปัญหาได้
3. ครูมีการทำวิจัยในชั้นเรียนอย่างต่อเนื่องเพื่อแก้ปัญหาและพัฒนาผู้เรียนอย่างเหมาะสมตามศักยภาพของแต่ละบุคคล
4. ครูรู้จักปรับกระบวนการวัดผลประเมินผลให้หลากหลาย โดยใช้การประเมินผลจากสภาพจริง เชิงประจักษ์ และการใช้แบบทดสอบ
5. ครูนำนักเรียนสู่การเรียนรู้นอกห้องเรียนและนำภูมิปัญญาท้องถิ่นและการเรียนรู้วิถีชุมชนมาเสริมในการจัดการเรียนการสอน
6. ครูสร้างผลงานด้านการจัดการเรียนการสอนให้เกิดกับตนเองและผู้เรียนด้วยเทคโนโลยีและนวัตกรรมทันสมัยแบบใหม่ ๆ มาใช้
ด้านผู้บริหาร
1. บริหารจัดการศึกษายึดหลักการมีส่วนร่วมในรูปแบบคณะกรรมการ ภาคีเครือข่ายจากผู้ปกครอง ชุมชนหรือท้องถิ่น และผู้มีส่วนได้เสียในการจัดการศึกษา
2. นำเทคโนโลยีคอมพิวเตอร์มาจัดเก็บข้อมูลสารสนเทศ เพื่อให้เกิดความสะดวกและทันต่อการใช้งานเร่งด่วน
3. ปรับปรุงระบบการติดตามการปฏิบัติงานและประเมินผลการปฏิบัติงานเพื่อนำข้อมูลไปใช้ในการปรับปรุงและพัฒนางาน
4. สำรวจความต้องการของชุมชนในการจัดการศึกษาหรือการจัดทำหลักสูตรสถานศึกษาให้สอดคล้องกับความต้องการของชุมชน
5. สนับสนุนการมีส่วนร่วมของครูและบุคลากรที่เกี่ยวข้องของโรงเรียนทุกฝ่ายในการบริหารจัดการการศึกษาของโรงเรียน
ส่วนที่ 2 ทิศทางการพัฒนาการศึกษาขั้นพื้นฐาน








